Riku Nieminen

Riku Juhani Nieminen (s. 1. marraskuuta 1986 Kajaani) on suomalainen näyttelijä, rumpali ja tanssija.  Hänet tunnetaan muun muassa MTV3:n viihdeohjelmista Putous, Totuuden torvet, Vedetään hatusta ja 1001 Rikua sekä Munamies-sketsihahmostaan. Nieminen valittiin vuoden 2025 kuntavaaleissa vasemmistoliiton listalta Helsingin kaupunginvaltuustoon.

 Ura 
Nieminen kiinnostui näyttelemisestä nähtyään kahdeksanvuotiaana Jim Carreyn tähdittämän The Mask – naamio -elokuvan (1994). 12-vuotiaana Nieminen esiintyi ensimmäistä kertaa ammattimaisessa produktiossa Kajaanin kaupunginteatterissa. Ylioppilaaksi valmistumisen jälkeen hän pääsi ensimmäisellä yrittämällä Teatterikorkeakouluun. Nieminen valmistui teatteritaiteen maisteriksi vuonna 2012.

Vuodesta 2008 Nieminen on ollut Teatteri Nirvanan jäsen. Hänellä oli kolme roolia (Kanpo, Jumala ja Michael Jackson) Teatterin näytelmässä Paratiisi, joka sai kunniamaininnan teatterialan järjestöjen vuoden 2011 Thalia-gaalassa. Nieminen on ollut myös improvisaatioryhmä Riskiryhmän jäsen. Hänellä on ollut roolit Ryhmäteatterin Tuntemattomassa sotilaassa (2007) ja Suomenlinnan kesäteatterissa esitetyssä Peter Panissa hän esitti nimiroolia (2012). Lisäksi hän on näytellyt Lappeenrannan kaupunginteatterin Nummisuutareissa sekä Kansallisteatterin näytelmässä HOMO! (2011–2012). Vuonna 2013 Nieminen esiintyi Jekyll & Hyde  nimiroolissa Turun kaupunginteatterissa. Näytelmää esitettiin puolentoistavuoden ajan lähes poikkeuksetta täysille katsomoille. Kesällä 2015 Riku Nieminen esiintyi Meri Oulun kesäteatterin Tangot solmussa  Kössinä.

Näyttelemisen lisäksi Nieminen on harrastanut myös telinevoimistelua ja rumpujen soittoa sekä viisi vuotta kilpatanssia ja myöhemmin jazztanssia poikaryhmässä. Hänen tanssitaustansa on johtanut erilaisiin projekteihin, kuten Tanssii tähtien kanssa  tuomaristoon ja tanssia sekä musiikkia yhdistävään Herkkä Orkesteri  . Nieminen on soittanut myös rumpuja Profeetta-rockyhtyeessä ja perkussioita sekä kazoota Neljä Ässää -katusoittoyhtyeessä Viitattu 10.12.2014. Nieminen kuuluu vakituisena jäsenenä King-nimiseen yhtyeeseen ja soittaa siinä rumpuja.mtv.fi Viihde  Hän myös pelaa jalkapalloa FC Grunge -joukkueessa.

Teatteri- ja elokuvaroolien lisäksi Nieminen on näytellyt muun muassa Putouksessa ja Robassa. Niemisen televisiosuosio ilmeni 2010-luvun alussa Putous-sarjan kahdella ensimmäisellä kaudella. Ensimmäisellä kaudella 2010 Nieminen ylsi sarjan finaaliin sketsihahmo Kete Rahkosena. Toisella kaudella 2011 hän voitti sarjan sketsihahmokilpailun Munamies-hahmollaan. Hahmon suosion myötä Nieminen julkaisi kaksi albumia ja useita kappaleita sketsihahmona. Vuonna 2018 Nieminen esitti pääosaa Juice Leskisen elämästä kertovassa Juice-elokuvassa. Elokuva sai peräti kahdeksan eri Jussi-ehdokkuutta.

Juice-elokuvan jälkeen Nieminen on tehnyt keikkoja Juice Originals -kokoonpanon kanssa, jossa hän on esittänyt Juice Leskisen tuotantoa. Kokoonpano koostuu Juice Leskisen eri yhtyeissä vaikuttaneista soittajista. Nieminen esitti Neljä ässää  kanssa Juice Leskisen "Viidestoista yö" -kappaleen Yleisradion vappulähetyksessä 2020.

Nieminen toimii myös Brändiändit-podcastin moderaattorina.

Nieminen on ilmoittanut haluavansa vaihtaa ammattia ja hän pyrkikin keväällä 2022 Helsingin yliopistoon politiikan ja viestinnän koulutusohjelmaan mutta ei saanut opiskelupaikkaa.

Nieminen osallistui vuonna 2024 Tähdet, tähdet -laulukilpailuohjelmaan ja sijoittui toiseksi, kun Hanna Kinnunen voitti finaalissa hänet ja Teemu Roivaisen.

Politiikka

Nieminen ilmoitti marraskuussa 2022 asettuvansa vasemmistoliiton kansanedustajaehdokkaaksi vuoden 2023 eduskuntavaaleissa. Hän sai vaaleissa 1 976 ääntä eikä tullut valituksi. Nieminen asettui ehdolle vuoden 2024 europarlamenttivaaleihin vasemmistoliiton listalla. Vuoden 2025 kuntavaaleissa Nieminen valittiin vasemmistoliiton listalta Helsingin kaupunginvaltuutetuksi 906 äänellä.

 Yksityiselämä 
Nieminen asuu Helsingissä ja oli naimisissa näyttelijä Annika Poijärven kanssa, mutta he jättivät avioerohakemuksen Helsingin käräjäoikeuteen 9. joulukuuta 2019. Heillä on kaksi lasta. Nieminen avioitui toisen kerran elokuussa 2023. Syksyllä 2016 hän perusti oman YouTube-kanavan Riku Doing Stuff and Being Annoying .Näyttelijä Riku Nieminen alkoi tubettaa – haasteita futisnaisten treeneistä avantoon Hänellä on myös toinen Youtube-kanava DiscGolfTuber, jossa hän pelaa frisbeegolfia Suomen huippupelaajien kanssa. 

 Filmografia 
 Elokuvat 
 Vuosi Elokuva Rooli 2011  Risto  kadetti 2013  21 tapaa pilata avioliitto  Aleksi 2014  Eila, Rampe ja Likka  Pirkka2015  Ollaan vapaita  Henri2016  Nuotin vierestä  Arto Kanelia kainaloon, Tatu ja Patu! Patu Love Records – Anna mulle Lovee  Christian ”Chrisse” Schwindt 2018  Valmentaja   Esko Juice   Juice Leskinen 2021  Syke-elokuva: Hätätila   Anton Järvinen 2023  Spede  Pertti ”Spede” Pasanen

 Televisiosarjat 
 Vuosi Televisiosarja Rooli 2007  Kukkulan kuningas  narkkari 2009  Ihmebantu  useita rooleja 2010–2014,2015, 2020  Putous  itsensä, useita rooleja 2010–2011  Marja Tyrnin Joulushow  Kete Rahkonen 2011–2012  Vedetään hatusta  itsensä 2012  Sokkokokki  itsensä Paparazzit  Riku Nieminen Putous – Hahmoset, missä he ovat nyt?  Munamies Tanssii Tähtien Kanssa  tuomari 2012–  Roba  Pekka Myllymies 2013  Totuuden torvet  itsensä 2015  Kingi  Martti Alanen 1001 Rikua  useita rooleja 2016  Talent Suomi   tuomari Nieminen & Lahtinen Show  useita rooleja 2017–2018  Heikoin lenkki  juontaja Suomen hauskin tavis  tuomari2018  Karppi  Roope Hoikkala HasBeen  opo-OlliJoulukalenteri: Maukan ja Väykän ensimmäinen joulu Kani Puputin 2018–2019  Sipoon herttua  Kalle Mahonen 2021  Karkurit  Pekka Myllymies2024Tähdet, tähdetitsensä

 Dubbaukset 

Diskografia
Albumit

Singlet
Pidä huolta (2011)
Pomppufiilis (2011)
Bouncy Feeling (2011), Pomppufiilis englanniksi laulettuna
Munanaa (2011)
Helle (2011)

 Lähteet 

 Aiheesta muualla 
 Riku Doing Stuff and Being Annoying
 Riku Nieminen Twitterissä



Luokka:Suomalaiset näyttelijät
Luokka:Suomalaiset ääninäyttelijät
Luokka:Suomalaiset podcast-juontajat
Luokka:Nykyiset Helsingin kaupunginvaltuutetut
Luokka:Vasemmistoliiton poliitikot
Luokka:Vuonna 1986 syntyneet
Luokka:Elävät henkilöt